Конгресот бара повлекување од Ирак до 2008-ма, претседателот Буш се закани со вето 
Предлог-мерката предвидува 95 милијарди долари за финансирање на американските армиски операции во Ирак и Авганистан до 30 септември, н
Американскиот сенат, како и Претставничкиот дом пред него во средата, синоќа ја усвои компромисната предлог-мерка што одобрува воени трошоци во Ирак и Авганистан како што побара претседателот Буш, но истовремено задава цел за повлекување на американските сили од Ирак на почетокот на наредната година. Поради таквата одредба, претседателот Буш најави дека ќе стави вето веднаш кога мерката ќе се најде на негова маса. Сенатот, каде тесно мнозинство имаат демократите, во најголем дел гласаше по партиска линија. Мерката предвидува 95 милијарди долари за финансирање на американските армиски операции во Ирак и Авганистан до 30 септември. Но, таа повикува и на повлекување од Ирак со почеток во октомври, па и порано, доколку претседателот Буш утврди дека Ирачаните ги исполниле задачите како разоружување на милициите и дооформување на владата на национално единство. Во неа е поставен необврзувачки рок за комплетирање на повлекувањето на борбените сили до 1-ви април наредната година. Конгресот ја изгласа мерката и покрај заканата од претседателот со вето, како и молбата лично од главниот американски командант во Ирак, генералот Дејвид Петреус, да се даде повеќе време на тековната операција на зголемување на американските сили во Ирак да покаже резултати. Сенаторите републиканци како Третнт Лот од Мисисипи тврдат дека мерката упатува погрешен сигнал: Сенаторот Џон Ворнер од Вирџинија, највисокиот по ранг републиканец во Сенатската комисија за оружени служби, е загрижен за влијанието што крајниот рок за повлекување би го имал врз армиската мисија во Ирак: Но, демократите тврдат дека тие само постапуваат според барањето на Американците, согласно анкетите на јавното мислење што покажуваат резултати во полза на поставување рок за повлекување. Ова е демократскиот сенатор од Масачусетс Тед Кенеди: По очекуваното вето од претседателот, законодавците ќе треба да ја преработат мерката, со оглед на тоа што во обата дома на Конгресот нема двотретинско мнозинство за да се надмине ветото.